CELEX: 52009XG0317(01)
Language: lt
Date: 2008-11-27 00:00:00
Title: Tarybos išvados 2008 m. lapkričio 27 d. dėl suderintos darbo strategijos ir praktinių kovos su elektroniniais nusikaltimais priemonių

17.3.2009   
            
            
               LT
            
            
               Europos Sąjungos oficialusis leidinys
            
            
               C 62/16
            
         Tarybos išvados 2008 m. lapkričio 27 d. dėl suderintos darbo strategijos ir praktinių kovos su elektroniniais nusikaltimais priemonių
   (2009/C 62/05)
   EUROPOS SĄJUNGOS TARYBA,
   PAŽYMĖDAMA, KAD:
   
               —
            
            
               vienas iš Europos Sąjungos tikslų yra palaipsniui sukurti teisingumo, laisvės ir saugumo erdvę nustatant valstybių narių bendruosius veiksmus policijos ir teisminio bendradarbiavimo srityje,
            
         
               —
            
            
               viena iš pagrindinių Europos užduočių yra apsaugoti europiečius. Todėl Sąjunga turi gebėti atpažinti naujų formų nusikaltimus ir tikslinti savo veiksmus, kad būtų galima greitai reaguoti,
            
         
               —
            
            
               pastaraisiais metais nuolat daugėja internetu daromų nusikalstamų veikų, kurios tampa vis labiau tarpvalstybinės, kadangi internetas neturi sienų,
            
         
               —
            
            
               1999 m. spalio mėn. Tamperėje įvykusiame Europos Vadovų Tarybos susitikime nustatyta, kad pirmenybė teikiama strategijai, kuria siekiama kovoti su organizuotu nusikalstamumu ir kompiuteriniais nusikaltimais. Vėliau ji buvo patvirtinta Europos institucijoms daug dirbant, visų pirma 2007 m. gegužės 22 d. Komisijos komunikate Europos Parlamentui, Tarybai ir Regionų komitetui „Bendrosios politikos, skirtos kovai su elektroniniais nusikaltimais, linkme“ ir 2005 m. vasario 24 d. Pagrindų sprendime 2005/222/TVR dėl atakų prieš informacines sistemas (1), kurį Komisija ketina atnaujinti 2009 m.,
            
         
               —
            
            
               ne vėliau kaip iki 2010 m. rugsėjo 15 d. Komisija atliks 2006 m. kovo 15 d. Europos Parlamento ir Tarybos direktyvos 2006/24/EB nuostatų dėl duomenų saugojimo įgyvendinimo įvertinimą,
            
         
               —
            
            
               Komisija ir Europos Taryba jau daug nuveikė, kad būtų sustiprinta valdžios institucijų ir privačiojo sektoriaus partnerystė siekiant kovoti su elektroniniais nusikaltimais,
            
         
               —
            
            
               Komisija pateiks komunikatą dėl būsimų Europos prioritetų laisvės, saugumo ir teisingumo srityse, kuriame bus pateikta su kita ilgalaike programa (2010–2014 m.) susijusi informacija ir kuriame turėtų būti nagrinėjamas kovos su elektroniniais nusikaltimais klausimas,
            
         
               —
            
            
               Tarybos priimtose išvadose dėl nacionalinių perspėjimo sistemų ir Europos perspėjimo sistemos, skirtų pranešimams apie internetinius nusikaltimus skelbti, sukūrimo (2) nurodomas šis ketinimas stiprinti teisėsaugos institucijų bendradarbiavimą skiriant joms didelius ir veiksmingus išteklius,
            
         
               —
            
            
               galiausiai kovos su elektroniniais nusikaltimais išsamios programos plėtojimas tikriausiai yra tinkamiausias darbo metodas Sąjungos lygiu siekiant rasti visų šioje srityje kylančių arba artimiausioje ateityje galinčių iškilti klausimų sprendimus ir stebėti, kaip jie įgyvendinami.
            
         TARYBA:
   
               1.
            
            
               MANO, kad svarbu kovoti su elektroniniais nusikaltimais, susijusiais su įvairiais aspektais, ir paprašyti valstybių narių bei Komisijos parengti bendrą darbo strategiją atsižvelgiant į Europos Tarybos konvencijos dėl elektroninių nusikaltimų turinį.
               Šia strategija turėtų būti siekiama sudaryti sąlygas dar veiksmingiau kovoti su daugybe nusikaltimų, padaromų pasitelkus elektroninius tinklus. Didelį susirūpinimą keliančių nusikaltimų pavyzdžiai – vaikų pornografija, visų formų seksualinė prievarta ir bet kokie teroro aktai, kaip apibrėžta 2002 m. birželio 13 d. Pamatiniame sprendime 2002/475/TVR.
               Ji taip pat turėtų padėti reaguoti į konkrečias elektroniniams tinklams kylančias grėsmes (didelio masto atakas prieš informacines sistemas).
               Galiausiai šioje strategijoje turėtų būti numatytos priemonės, kaip kovoti su tradicinių formų nusikaltimais, padarytais pasitelkiant internetą, pavyzdžiui, su asmens tapatybe susijusiu sukčiavimu, tapatybės vagystėmis, neteisėtais pardavimais, finansiniais pažeidimais, neteisėta prekyba internetu, visų pirma prekyba narkotikais ir ginklais.
            
         
               2.
            
            
               MANO, kad ieškant veiksmingo būdo, kaip reaguoti į įvairias su elektroniniais tinklais susijusias grėsmes, būtina taikyti šias horizontaliąsias priemones:
               
                           a)
                        
                        
                           stiprinti valdžios institucijų ir privačiojo sektoriaus partnerystę siekiant bendrai rengti nusikalstamų veikų daromos žalos nustatymo bei prevencijos metodus ir numatyti, kad nukentėjusios bendrovės teisėsaugos institucijoms teiktų aktualią informaciją apie jų atžvilgiu padarytų nusikalstamų veikų dažnumą. Visų pirma rekomenduojama, kad Komisija parengtų išsamesnę informaciją, susijusią su 2008 m. balandžio 1–2 d. globojant Europos Tarybai surengtoje Visuotinio bendradarbiavimo kovojant su elektroniniais nusikaltimais konferencijoje patvirtintomis gairėmis, kuriomis siekiama gerinti valdžios institucijų ir privačiojo sektoriaus partnerystę kovos su elektroniniais nusikaltimais srityje. Atsižvelgdama į tai, Taryba atkreipia dėmesį į šių metų rugsėjo 25–26 d. Komisijos surengtame ekspertų posėdyje priimtas rekomendacijas, pateikiamas priedėlyje;
                        
                     
                           b)
                        
                        
                           gerinti suinteresuotųjų subjektų, dirbančių kovos su elektroniniais nusikaltimais Europoje srityje, žinias ir mokymą. Visų pirma būtų tikslinga sukurti už kovą su elektroniniais nusikaltimais atsakingų policijos tarnybų vadovų tinklą. Ši iniciatyva iš tiesų papildytų darbą, kurį šioje srityje atlieka aktyvių ekspertų grupės, kurios atsižvelgs ne tik į būsimą riziką, bet ir į didelių incidentų atveju reikalingų skubių veiksmų procedūras, panašiai kaip globojant Europolui įsteigta grupė arba Komisijos sukurti jungtiniai tyrimų centrai;
                        
                     
                           c)
                        
                        
                           stiprinti techninį ir tarptautinį bendradarbiavimą su trečiosiomis šalimis, kurios vis dažniau susiduria su šiais baisiais nusikaltimais, ir didinti techninę pagalbą.
                        
                     
         
               3.
            
            
               Atsižvelgdama į tai PRAŠO valstybių narių ir Komisijos nustatyti atvejų tyrimais grindžiamas priemones, visų pirma atsižvelgiant į technologinę plėtrą, kad būtų galima trumpuoju ir vidutinės trukmės laikotarpiu parengti šias veiklos priemones:
               
                           a)
                        
                        
                           trumpuoju laikotarpiu:
                           
                                       —
                                    
                                    
                                       sukurti europinę sistemą, kuria siekiama pranešti apie internetu padarytas nusikalstamas veikas,
                                    
                                 
                                       —
                                    
                                    
                                       pasikonsultavus su privačiais subjektais parengti europinio teisėsaugos institucijų ir privačių subjektų bendradarbiavimo susitarimo pavyzdį,
                                    
                                 
                                       —
                                    
                                    
                                       apibūdinti, ką reiškia su asmens tapatybe susijusio internetinio sukčiavimo sąvoka, laikantis nacionalinės teisės aktų,
                                    
                                 
                                       —
                                    
                                    
                                       sukurti nacionalines sistemas ir keistis geriausios praktikos pavyzdžiais elektroninio patruliavimo srityje, kuris yra moderni kovos su internetu daromais nusikaltimais priemonė, sudarant sąlygas Europos lygiu keistis informacija apie pseudonimus laikantis nacionalinės teisės aktų dėl keitimosi duomenimis,
                                    
                                 
                                       —
                                    
                                    
                                       naudotis bendromis tyrimo ir apklausos grupėmis,
                                    
                                 
                                       —
                                    
                                    
                                       išspręsti problemas, kurias kelia judėjimas elektroniniuose tinkluose ir išankstinio apmokėjimo telekomunikacijų produktų anonimiškumas;
                                    
                                 
                     
                           b)
                        
                        
                           vidutinės trukmės laikotarpiu:
                           
                                       —
                                    
                                    
                                       keistis patirtimi, įgyta taikant valstybėse narėse esančių vaikų pornografijos svetainių blokavimo ir (arba) panaikinimo mechanizmus. Reikėtų skatinti paslaugų teikėjus patvirtinti šias priemones. Atitinkamais atvejais naudojantis europine sistema būtų galima sudaryti bendrą juodąjį sąrašą,
                                    
                                 
                                       —
                                    
                                    
                                       sudaryti palankesnes sąlygas nuotolinėms paieškoms vykdyti, jei tai numatyta pagal nacionalinę teisę, sudarant sąlygas tyrimų grupėms greitai gauti informaciją pritarus priimančiajai šaliai,
                                    
                                 
                                       —
                                    
                                    
                                       parengti laikinas nusikalstamų veikų kategorijų ir statistinių rodiklių apibrėžtis siekiant skatinti palyginamų statistinių duomenų apie įvairių formų elektroninius nusikaltimus rinkimą, atsižvelgiant į šiuo metu Europos Sąjungos vykdomą darbą šioje srityje.
                                    
                                 
                     
         
               4.
            
            
               PRAŠO Komisijos įvertinti pažangą, padarytą rengiantis įgyvendinti 2 ir 3 punktuose numatytus veiksmus. Todėl prašo valstybių narių ją informuoti apie savo įnašus.
            
         
               5.
            
            
               RAGINA nustatyti papildomas ilgesnio laikotarpio priemones remiantis kita ilgalaike teisingumo, laisvės ir saugumo programa (2010–2014 m.).
            
         
      (1)  OL L 69, 2005 3 16, p. 67.
   
      (2)  Dok. 13243/08 ENFOPOL 162 CRIMORG 140.
   
      PRIEDAS
      
                  1.
               
               
                  Teisėsaugos institucijos ir privatusis sektorius (1) turėtų būti skatinami keistis operatyvine ir strategine informacija, kad būtų sustiprinti jų gebėjimai nustatyti naujų tipų elektroninius nusikaltimus ir su jais kovoti. Teisėsaugos institucijos turėtų būti skatinamos informuoti paslaugų teikėjus apie elektroninių nusikaltimų tendencijas.
               
            
                  2.
               
               
                  Visų pirma valstybės narės skatinamos sukurti standartizuotą sistemą, skirtą teisėsaugos institucijoms ir privačiajam sektoriui keistis patikima operatyvine ir strategine informacija. Esminės tokios sistemos dalys apima šias struktūras ir procedūras.
               
            
                  3.
               
               
                  Nuolatiniai kontaktiniai punktai: reikėtų sukurti nuolatinius teisėsaugos kontaktinius punktus ir atitinkamus punktus privačiajame sektoriuje, kad prašymų pateikimo ir atsakymo į juos procesai vyktų aiškiau ir veiksmingiau. Privačiojo sektoriaus kontaktiniai punktai turėtų dirbti ir ne darbo valandomis, kad galėtų reaguoti į skubius teisėsaugos institucijų prašymus. Teisėsaugos institucijos ir privatusis sektorius turėtų susitarti dėl sąvokos „skubus“ aiškinimo.
               
            
                  4.
               
               
                  Privatusis sektorius ir teisėsaugos institucijos skatinami padėti vieni kitiems švietimo, mokymo ir kitos paramos jų paslaugoms ir veiklai srityse.
               
            
                  5.
               
               
                  Standartinė prašymo forma: nacionaliniu lygiu ir, jei įmanoma, su trečiosiomis šalimis, teisėsaugos institucijos turėtų parengti standartinę formą, naudojamą siunčiant prašymus ir atsakant į juos. Privatusis sektorius turėtų naudoti šią formą atsakydamas į teisėsaugos institucijų prašymus. Teisėsaugos institucijos turėtų pateikti prašymus raštu, pageidautina, elektronine forma, ir nurodyti bent šią informaciją:
                  
                              —
                           
                           
                              nuorodos numerį,
                           
                        
                              —
                           
                           
                              nuorodą į teisinį pagrindą,
                           
                        
                              —
                           
                           
                              kokių konkrečių duomenų prašoma,
                           
                        
                              —
                           
                           
                              laiko juostą,
                           
                        
                              —
                           
                           
                              informaciją, reikalingą siekiant patikrinti prašymo šaltinį.
                           
                        
            
                  6.
               
               
                  Prašymo prioriteto lygiai: teisėsaugos institucijos ir privatusis sektorius turėtų susitarti dėl teisėsaugos institucijų prašymų privačiajam sektoriui prioritetų nustatymo sistemos.
               
            
                  7.
               
               
                  Teisėsaugos institucijos ir privatusis sektorius turėtų atsižvelgti į su prašymų pateikimu ir atsakymu į juos susijusias išlaidas. Reikėtų parengti procedūras atsižvelgiant į šios veiklos finansinį poveikį ir išlaidų grąžinimo atitinkamoms šalims ar teisingo jų kompensavimo klausimus.
               
            
                  8.
               
               
                  Europos Komisija, valstybės narės ir privačiojo sektoriaus suinteresuotieji subjektai raginami sudaryti palankesnes sąlygas keistis geriausios praktikos pavyzdžiais pagal 1–7 punktus, siekiant suderinti nacionalinius mechanizmus ir galiausiai sukurti keitimosi operatyvine ir strategine informacija ES lygiu sistemą.
               
            
         (1)  Terminas „privatusis sektorius“ apima ne tik privačiojo sektoriaus bendroves, bet ir kitus atitinkamus suinteresuotuosius informacinių ir ryšių technologijų pramonės (IRT) subjektus, įskaitant kompiuterinių incidentų tyrimo grupes (CERT).